L-Għaqda Patrijotti Maltin kienet qed tappella biex jinġabru ikel, ilma u flus għal dawk abbord il-vapur C-STAR. L-appell intlaqa' u llum il-patrijotti rnexxielhom iwasslu kulma ġabru lil dawk abbord il-vapur. Ftit tal-jiem ilu, il-Gvern Malti rrifjuta t-talba li dan il-vapur jidħol fil-port Malti għar-raġuni li l-għan ta' dan il-vapur hu li jwassal mibegħda kontra l-eluf ta' immigranti li qed jivvjaġġaw lejn l-Ewropa. Il-Prim Ministru qal li l-gvern Malti mhux se jħalli lil "Malta tiġi użata minn din l-orgranizzazzjoni xellugija razzista, jekk mhux nazzista". ritratt - Merħba? - Andrew Borg Carbott Il-Patrijotti Maltin qed isostnu li mhux minnu li dan il-vapur huwa vapur tal-mibegħda, anzi qed jirreferu għalih bħala l-vapur li qed jiddefendi lill-Ewropa. F'dawn l-aħħar jiem diversi membri tal-Għaqda Patrijotti Maltin ingħaqdu sabiex jiġbru ikel, ilma u fondi biex jassistu lil dawk abbord il-vapur C-STAR, ħalli jkunu jistgħu jkomplu bil-ħidma tagħhom.
Il-Patrijotti joħorġu jwasslu ikel u xorb fuq il-vapur li ma tħalliex jidħol Malta